rejauldu/bengali-wikipedia huggingface dataset:
২০১৫ সালের নভেম্বর মাসে লিচেস্টারশায়ারের মেশামের ১৫ বছর বয়সী কাইলে হেউডকে হত্যার ঘটনা ঘটে। ২৭ বছর বয়সী লুক হারলো নামে এক ব্যক্তি ফেসবুকে তার সাথে যোগাযোগ করেছিল।  হার্লো এবং কাইলে ফেসবুকে প্রাথমিক যোগাযোগের পরে ২,৬৪৩ টি টেক্সট বার্তা বিনিময় করেছেন। প্রথম যোগাযোগের দুই সপ্তাহ পর, কাইলে ১৩ নভেম্বর ২০১৫ তারিখে লিচেস্টারশায়ারের ইবস্টকে তার বাড়িতে হারলোর সাথে দেখা করতে সম্মত হন। দেখা করার পর, হার্লো কাইলেকে প্রচুর পরিমাণে অ্যালকোহল পান করায় এবং তাকে যৌনকাতর স্পর্শ করে। এরপর সে তার প্রতিবেশী ২৯ বছর বয়সী স্টিফেন বিডম্যানকে জানায় যে তার বাড়িতে একটি "পাখি" (তরণীদের বোঝাতে ব্যবহৃত কটূক্তি) রয়েছে।  বিডম্যান মদ্যপ অবস্থায় কাইলেকে ধর্ষণ করে। তারপত ইট দিয়ে আঘাত করে তাকে মেরে ফেলে। পাঁচ দিন পরে ইবস্টকের কাছে লেকসাইড আন্ডারগ্রোথে তার মৃতদেহ পাওয়া যায়। ২৪ নভেম্বর ২০১৫ তারিখে, একটি তদন্ত শুনেছে যে কাইলে হেউড মাথা এবং মুখের আঘাতের ফলে মারা গেছেন, এবং তার দাঁতের রেকর্ড দ্বারা তার শরীর শনাক্ত করতে হয়েছিল। একটি পোস্ট মর্টেম পরীক্ষায় নিশ্চিত করা হয়েছে যে তাকে ধর্ষণ করা হয়েছিল।   ২০ নভেম্বর ২০১৫ তারিখে, কাইলে হেউডের নিখোঁজ হওয়া এবং শেষ পর্যন্ত হত্যার ঘটনায় গ্রেপ্তার হওয়ার পরপরই লিচেস্টারশায়ার পুলিশ ঘোষণা করে যে স্টিফেন বিডম্যানের বিরুদ্ধে ধর্ষণ ও হত্যার অভিযোগ আনা হয়েছে। পাশাপাশি লুক হারলোর বিরুদ্ধে অপ্রাপ্ত বয়ষ্কদের যৌনফাদে ফেলার চেষ্টা এবং একটি শিশুর সাথে যৌন ক্রিয়াকলাপের দুটি অভিযোগ আনা হয়েছে। বিচারের অপেক্ষায় দুজনকেই হেফাজতে পাঠানো হয়েছিল।   বিডম্যান ২০১৬ সালের ৫ এপ্রিল কাইলে হেউডের হত্যার কথা স্বীকার করেন, অন্যদিকে হারলো সাজসজ্জা এবং যৌন ক্রিয়াকলাপের অভিযোগ স্বীকার করেন, কিন্তু মিথ্যা কারাবাসের অভিযোগ অস্বীকার করেন, যার অর্থ তিনি এই অভিযোগে ক্রাউন কোর্টের বিচারের মুখোমুখি হবেন, অন্যদিকে বিডম্যানের শাস্তি পরবর্তীতে পর্যন্ত বিলম্বিত হবে। ২০১৬ সালের ২৮ জুলাই হার্লোকে এই অভিযোগে দোষী সাব্যস্ত করা হয়, তার শাস্তি এবং ১ জুলাই ২০১৬ তারিখে বিডম্যানের শাস্তির শুনানি হয়। হারলোকে ১২ বছরের কারাদণ্ড দেওয়া হয়, আর বিডম্যান সর্বনিম্ন ৩৫ বছরের কারাদণ্ড পায়, যার ফলে সে ২০৫০ সাল পর্যন্ত প্যারোলের জন্য অযোগ্য হয়ে পড়ে। তখন দেখা যায়, হার্লোকে অনলাইনে আরও দুটি মেয়ের সাথে যোগাযোগ তৈরি করেছে। তাদের বয়স ১৩ এবং ১৫ বছর, তারা দুজনেই বিশ্বাস করে যে সে তাদের প্রেমিক।  কাইলে হেউডের যৌনফাদে ফেলা এবং হত্যার ফলে কাইলে'স লাভ স্টোরি' তৈরি হয়, যা লিচেস্টারশায়ার পুলিশ এবং ইনসেক্সিয়াস ফিল্মস প্রযোজিত একটি চলচ্চিত্র যা লিচেস্টারশায়ার এবং রুটল্যান্ডের স্কুলছাত্রদের দেখানো হয়েছিল। চ্যানেল ৫-এ 'ইন্টারনেটে হত্যা' শিরোনামে একটি দ্বিতীয় তথ্যচিত্র প্রদর্শিত হয়॥   স্টিফেন বিডম্যান ৮ এপ্রিল ২০২১ তারিখে কারাগারে থাকাকালীন হাসপাতালে কার্ডিয়াক অ্যারেস্ট এবং সেরিব্রাল হাইপোক্সিয়া রোগে মারা যায়।https://www.examinerlive.co.uk/news/west-yorkshire-news/stephen-beadman-who-raped-murdered-20455900.amp   তথ্যসূত্র    বহিঃসংযোগ   কাইলি’র প্রেম কাহিনী - লিসেস্টারশায়ার পুলিশ   বিষয়শ্রেণী:শিশুদের প্রতি সহিংসতা বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:শিশু যৌন নির্যাতনের দায়ে দোষী সাব্যস্ত ইংরেজ বিষয়শ্রেণী:পূর্বে নিখোঁজ ব্যক্তি বিষয়শ্রেণী:ইংল্যান্ডের নিখোঁজ ব্যক্তি বিষয়শ্রেণী:ইংল্যান্ডে ধর্ষণ
ভিভা, ভিভা এ ফ্রেলিমো (পর্তুগিজ: Viva, Viva a FRELIMO; ইংরেজি: Long Live FRELIMO; বাংলা: দীর্ঘজীবী হক ফ্রেলিমো) মোজাম্বিকের জাতীয় সঙ্গীত ছিল ২৫শে জুন, ১৯৭৫ সাল থেকে ৩০শে এপ্রিল, ২০০২ সাল পর্যন্ত।www.nationalanthems.info  ১৯৭০ সালে জুস্তিনো সিগাউলান চেম্যান গানের কথা দিয়েছেন এবং একে ১৯৭৫ সাল থেকে ১৯৯২ সালে মোজাম্বিকের প্রধান রাজনৈতিক দলার স্বাধীনতা উদযাপনে ব্যবহার করা হত। ১৯৯২ সালে, বহুদলীয় নির্বাচনের পরে গানের কথা সরিয়ে দেওয়া হয়েছিল। কারণ তাদের কাছে একটি বহুদলীয় দেশের জাতীয় সঙ্গীত হিসেবে বেমানান অনুভব করা হয়েছিল।  এপ্রিল ১৯৯৭, মোজাম্বিকের সরকার একটি প্রতিযোগিতা চালু করণে যে, কে সর্বোত্তম একটি নতুন সঙ্গীত লেখতে পারে। ৩০শে এপ্রিল, ২০০২ সালে পাত্রিয়া আমাদা মোজাম্বিকের জাতীয় সঙ্গীত হিসেবে গ্রহণ করা হয়।en.wikipedia.org   গানের কথা  গানের কথা পর্তুগিজ ভাষায়  ইংরেজি   অনুবাদ  বাংলা অনুবাদপ্রথম স্তবকViva, viva a FRELIMO, Guia do Povo Moçambicano! Povo heróico qu'arma em punho O colonialismo derubou. Todo o Povo unido Desde o Rovuma até o Maputo, Luta contra imperialismo Continua e sempre vencerá.Long live FRELIMO, Guide of the Mozambican people, Heroic people who, gun in hand, toppled colonialism. All the People united From Rovuma to the Maputo, Struggle against imperialism And continue, and shall win.. . . . . . . .গায়কদল দ্বিতীয় স্তবকViva Moçambique! Viva a Bandeira, simbolo Nacional! Viva Moçambique! Que por ti o Povo lutará. Unido ao mundo inteiro, Lutando contra a burguesia, Nossa Pátria será túmulo Do capitalismo e exploração. O Povo Moçambicano De operários e de camponeses, Engajado no trabalho A riqueza sempre brotará.Long live Mozambique! Long live our flag, symbol of the nation! Long live Mozambique! For thee your people will fight. United with the whole world, Struggling against the bourgeois, Our country will be the tomb Of capitalism  and exploitation. The Mozambican people, Workers and peasants, Engaged in work Shall always produce wealth.. . . . . . . . . . . .গায়কদল    তথ্যসূত্র    বহিঃসংযোগ   মোজাম্বিকের জাতীয় সঙ্গীতের তথ্য  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত বিষয়শ্রেণী:মোজাম্বিকের ইতিহাস
সীতা দেবী () (  ১০ এপ্রিল, ১৮৯৫  -   ২০ ডিসেম্বর , ১৯৭৪)  ছিলেন ঊনবিংশ শতকের প্রথমার্ধের বাঙালি সুলেখিকা। তার  ও তার জ্যেষ্ঠা ভগিনী শান্তা দেবীর রচনা  সেসময়  বাংলায় যথেষ্ট আলোড়ন সৃষ্টি করেছিল।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৭৮১,৭৮২   জন্ম ও প্রারম্ভিক জীবন  সীতা দেবীর জন্ম ১৮৯৫ খ্রিস্টাব্দের ১০ ই এপ্রিল   ব্রিটিশ ভারতের কলকাতায়। পিতা প্রখ্যাত সাংবাদিক ও শিক্ষাবিদ রামানন্দ চট্টোপাধ্যায় এবং মাতা মনোরমা দেবী। এঁদের আদি নিবাস ছিল বাঁকুড়ার পাঠকপাড়ায়। সীতার প্রথম তেরো বৎসর কাটে এলাহাবাদে। সেসময় সেখানে মেয়েদের ভালো স্কুল না থাকায় তার ও তার জ্যেষ্ঠা ভগিনীর লেখাপড়া শুরু হয় গৃহশিক্ষক পিতৃবন্ধু নেপালচন্দ্র ও ইন্দুভূষণ রায়ের কাছে। সাংবাদিক পিতাকে ঘিরে যে সাহিত্যিক ও সাংস্কৃতিক পরিমণ্ডল সৃষ্টি হয় তার মধ্যে তারা বড় হন। ১৯০৮ খ্রিস্টাব্দে পিতা কলকাতায় ফিরলে তিনি  কলকাতার বেথুন স্কুলে ভর্তি হন। ১৯১২ খ্রিস্টাব্দে ম্যাট্রিক ও ১৯১৬ খ্রিস্টাব্দে ইংরাজীতে অনার্স সহ বি.এ পাশ করেন।  সাহিত্যকর্ম  ছাত্রাবস্থাতেই তার সাহিত্য জীবনের সূত্রপাত। 'প্রবাসী' পত্রিকায় গল্প লিখতেন। কলেজে পড়ার সময়ই দুই বোন মিলে  শ্রীশচন্দ্র বসুর Folk Tales of Hindustan গ্রন্থটি "হিন্দুস্থানী উপকথা" নামে অনুবাদ করে খ্যাতি অর্জন করেন। ১৯১৭ খ্রিস্টাব্দ থেকে প্রায় দুই বছর পিতার সঙ্গে শান্তিনিকেতনে থাকার সুবাদে রবীন্দ্রনাথের ও ঠাকুর পরিবারের সান্নিধ্যে আসেন। দুই বোন মিলে সংযুক্তা দেবী নামে প্রথম উপন্যাস "উদ্যানলতা" রচনা করেন ১৯১৮ খ্রিস্টাব্দে। উপন্যাসটি বাংলায় নারীজাগরণের ইতিহাসে স্থান করে নেয়। তিনি উপন্যাস ছাড়াও  শিশুপাঠ্য গল্প ও অনুবাদ করেছেন। উল্লেখযোগ্য গ্রন্থগুলি হল -   শিশুপাঠ্য -  সাত রাজার ধন  (শান্তা দেবীর সাথে)  আজব দেশ (১৯১৯)  হুক্কা হুয়া   নিরেট গুরুর কাহিনী  কথাসপ্তক  উপন্যাস -  সোনার খাঁচা (১৯১৯)  পথিকবন্ধু (১৯২০)  রজনীগন্ধা (১৯২১)  পরভৃতিকা   মহামায়া  ক্ষণিকের অতিথি   বন্যা  জন্মস্বত্ব  মাতৃঋণ  গল্প ও অন্যান্য রচনা-   মাটির বাসা (১৯৪৫)  ঘূর্ণির মাঝখানে (১৯৪৮)  নানা রঙের দিনগুলি  সেকালের কথা  রবীন্দ্রনাথকে কেন্দ্র করে তার স্মৃতিচারণা গ্রন্থ পুণ্যস্মৃতি ১৯৪২ খ্রিস্টাব্দে প্রকাশিত হয়।  তিনি নিজের ও শান্তা দেবীর অনেক গল্প ইংরাজীতেও অনুবাদ করেছেন। সেই গল্পগুলি টেলস অব বেঙ্গল  নামে অক্সফোর্ড ইউনিভার্সিটি প্রেস থেকে গ্রন্থাকারে প্রকাশিত হয়। ১৯৬০ খ্রিস্টাব্দে কলকাতায় অনুষ্ঠিত আন্তর্জাতিক মহিলা দিবসের সুবর্ণ জয়ন্তী উৎসবে তিনি সভানেত্রী ছিলেন।  পারিবারিক জীবন  ১৯২৪ খ্রিস্টাব্দের ২৮ শে সেপ্টেম্বর কল্লোল ও প্রবাসী যুগের লব্ধপ্রতিষ্ঠ সাহিত্যিক সুধীরকুমার চৌধুরীর সঙ্গে তার বিবাহ হয়। বিবাহের পর স্বামীর সাথে প্রায় ছয় বৎসর রেঙ্গুনে থাকেন।  জীবনাবসান  সুলেখিকা সীতা দেবী ১৯৭৪ খ্রিস্টাব্দের ২০ শে ডিসেম্বর ৭৯ বৎসর বয়সে পরলোক গমন করেন।   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি সাহিত্যিক বিষয়শ্রেণী:বাঙালি লেখক
কালিকাপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত।   ভৌগোলিক উপাত্ত  কালিকাপুর ইউনিয়নের মোট আয়তন ৫,১৮৬ একর বা ২১.০০ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯৬১টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।  ২০১১ সালের হিসেব অনুযায়ী এ ইউনিয়নে ৭.৮১ কিলোমিটার পাকারাস্তা ও ২৯.৭১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৬টি এবং মন্দিরের সংখ্যা ১টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী কালিকাপুর ইউনিয়নের ৩,৯৬১টি পরিবারে মোট জনসংখ্যা ২০,৩৮৩ জন এবং প্রতি বর্গ কিলোমিটারে ৯৭০ জন লোক বাস করে। এদের মধ্যে ১০,৫৭৬ জন পুরুষ ও ৯,৮০৭ জন মহিলা এবং লিঙ্গ অনুপাত ১০৮। মুসলিম ধর্মালম্বী ২০,২৫৪ জন ও হিন্দু ধর্মালম্বী ১২৯ জন।   শিক্ষা  ২০১১ সালের হিসেব অনুযায়ী কালিকাপুর ইউনিয়নের সাক্ষরতার হার ৮২.৫ (পুরুষ ৮৫, মহিলা-৮০)। এ ইউনিয়নে ১টি মাধ্যমিক বিদ্যালয়, ৪টি মাদ্রাসা এবং ১৪টি সরকারি প্রাথমিক বিদ্যালয় রয়েছে।   তথ্যসূত্র   বিষয়শ্রেণী:মাদারীপুর সদর উপজেলার ইউনিয়ন
মাইকেল মিক মার্টেল (; জন্ম: ২৮ সেপ্টেম্বর, ১৯৬৬) ওয়েস্টার্ন অস্ট্রেলিয়ার পার্থে জন্মগ্রহণকারী অস্ট্রেলীয় ক্রিকেট আম্পায়ার। ওয়ানেরু এন্ড বেজওয়াটার-মর্লে দলের পক্ষে ওয়েস্টার্ন অস্ট্রেলিয়ান গ্রেড ক্রিকেটে ৩৪টি প্রথম গ্রেডের খেলায় অংশগ্রহণ করেন মিক মার্টেল। পরবর্তীতে ডব্লিউএ সাবআরবান টার্ফ প্রতিযোগিতায় বালকাত্তা ক্রিকেট ক্লাবে খেলেন। ২০০০-২০০১ মৌসুমে সেখানে তিনি চ্যাম্পিয়ন ক্রিকেটার ছিলেন। হাতে আঘাতপ্রাপ্তির ফলে তার সংক্ষিপ্ত খেলোয়াড়ী জীবনের সমাপ্তি ঘটে। এরপর তিনি আম্পায়ারিংয়ে প্রবেশ করেন।  অক্টোবর, ২০০৭ সালে ঘরোয়া পর্যায়ের একদিনের খেলায় তার আম্পায়ার হিসেবে অভিষেক ঘটে। অক্টোবর, ২০০৮ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন তিনি।   তথ্যসূত্র    আরও দেখুন   আম্পায়ার  টেস্ট ক্রিকেট আম্পায়ারদের তালিকা  আম্পায়ার ও রেফারিদের আন্তর্জাতিক তালিকা  বিষয়শ্রেণী:অস্ট্রেলীয় ক্রিকেট আম্পায়ার বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার বিষয়শ্রেণী:পার্থ, পশ্চিম অস্ট্রেলিয়ার ক্রীড়াবিদ
thumb|200px|right|Bacteriology: Agar plate with bacterial colonies. thumb|right|200px|This mastectomy specimen contains an infiltrating ductal carcinoma of the breast. A pathologist will use immunohistochemistry and fluorescent in-situ hybridization to detect markers which determine the optimal chemotherapy regimen for this patient. রোগবিজ্ঞান () হচ্ছে একটি বিশুদ্ধ প্রাণিবিজ্ঞানের প্রধান শাখা, এই শাখায় প্রাণিদেহের বিভিন্ন রোগ, লক্ষণ, রোগতত্ত্ব, প্রতিকার ইত্যাদি বিশদভারে পর্যালোচনা করা হয়। অণুবীক্ষণ যন্ত্রের মাধ্যমে রোগের লক্ষণের সাথে আলাদা করে কোষের পরিবর্তন সম্পর্কযুক্ত করা যায় এই রোগনিরূপণবিদ্যার মাধ্যমে।McGraw-Hill Encyclopedia of Science and Technology   ইতিহাস  শুরুর দিকে রোগবিজ্ঞান ছিল খুব বর্ণনামূলক। পূর্বে রোগ নির্ণয় এবং শ্রেণিবিভাগ করা হতো শারীরস্থানিক এবং আণুবীক্ষণিক শারীরস্থানিক পরিবর্তন দেখে। ১৯শ শতকের অর্ধেক সময় ধরে এই পদ্ধতিতে এবং অণুজীববিদ্যার পদ্ধতি যোগ করে অণুজীব (প্রোটোযোয়া, ব্যাকটেরিয়া এবং ছত্রাক) মানুষের মৃত্যুর প্রধান কারণ হিসেবে ধরা হয়।   তথ্যসূত্র   বিষয়শ্রেণী:জীববিজ্ঞান বিষয়শ্রেণী:রোগবিজ্ঞান বিষয়শ্রেণী:জীববিজ্ঞানের শাখা
বিছুটি (বৈজ্ঞানিক নাম: Tragia involucrata - ত্রাজিয়া ইনভোলুক্রাতা) হলো ইউফোরবিয়াসেই পরিবারের একটি উদ্ভিদ। বিছুটিকে উত্তর বঙ্গের লোকেরা ছোতরা পাতার গাছ, ছোতরা গাছ বা চুলচুইল্লাগাছ  বলে ডাকে। তবে এর প্রমীত নাম বিছুটি গাছ। এটি এমন একপ্রকার উদ্ভিদ যার পাতা/রস/পাতার গুড়ো শরীরে লাগলে শরীর চুলকানি শুরু হয়।  বর্ণনা বিছুটি (বৈজ্ঞানিক নাম: ত্রগিয়া ইভোলুকড়াটা) হলো উদ্ভিদ জগতের ইউফোরবিয়াসেই পরিবারের একটি উদ্ভিদ। এটি সপূষ্পক উদ্ভিদ । আর এরা সবুজ উদ্ভিদ । এই গাছটির পাতা, রস, পাতার গুড়ো প্রভৃতি যদি কোনো ক্রমে শরীরের কোথাও লেগে যায় তবে চুলকোতে শুরু করে। একপ্রকার অ্যালার্জীর মতো। পরে শরীরের সেই স্থান ফুলে যায়, রস হয়। গাছটির কাণ্ড জুড়ে অতি সূক্ষ্ম লোমের মত ট্রাইকোম বিস্তৃত থাকে। গাছের গায়ে স্পর্শ করলে ট্রাইকোমের অগ্রভাগ ভেঙে যায় এবং এর ভেতর থেকে হিস্টামিন, অ্যাসিটাইলকোলিন, সেরোটোনিন সহ অন্যান্য রাসায়নিক পদার্থ নির্গত হয়। বিছুটি গাছ স্পর্শ করলেই যে হুল ফোঁটার মতো যন্ত্রণা অনুভূত হয়, তার জন্য এই রাসায়নিক পদার্থগুলোই দায়ী।   প্রচলিত নামসমূহ   অসমীয়া : ডুমুনি চুরাত  বাংলা : বিছুটি এবং উত্তর বঙ্গের লোকেরা ছোতরা পাতা, সাতক্ষীরা অঞ্চলে বেশোতক্তা, ময়মনসিংহ অঞ্চলে এই গাছটি “চোতরা” নামে পরিচিত।  ইংরেজি : (Indian stinging nettle) ইন্ডিয়ান স্টিঙ্গিং নেটল, (climbing nettle) ক্লাইম্বিং নেটল, (canchorie root-plant  হিন্দি : (पीत पर्णी) পিত পারানি, (बढन्त) বারান্ত।  কন্নড় : ( ತುರಿಕೆ ಬಳ್ಳಿ ) তুর্কি বাল্লি।  মালয়ালম : কডিতুম্বা, ছেরিকোটিতোবা, চরিয়ানাম, (ചൊറിയണം) চরিয়ানাম, কডিৎতোভা।  মারাঠি : (आग्या) আগ্য, (लघुमेडशिंगी) লাঘুমেদশিঙ্গি, (आग पान) আগ পান, (कळलावी) কল্লভি।  নেপালি : (उट कटेरी) উট কেটারী  ওড়িয়া: ବିଛୁଆତି(ট্রান্সিলেসন), কাসালাক্কু।  সংস্কৃত: (दुःस्पर्ष ) দূস্পর্শ, (वृश्चिकाच्छद ) বৃশ্চিকাস্সাদ, (वृश्चिकापत्री) বৃশ্চিকাপত্রী, (वृश्चिकाली) বৃশ্চিকালী, (आगमावर्ता) আগমাবত্র, (कषाग्निः) কাসাগনি  তামিল : (காஞ்சொறி) কান্চরী / (செந்தட்டி) সেনতাত্তী।  তেলুগু : ( తేలుకొండిచెట్టు) তেলোকন্দিকেত্ত।   ঔষধি গুণ  আয়ুর্বেদাচার্য শিবকালী ভট্টাচার্য তাঁর চিরজ্ঞীব বনৌষধি বইতে চোতরার বিভিন্ন ভেষজ প্রয়োগের কথা উল্লেখ করেছেন। ফল ও শিকড় প্রস্রাবের জ্বালাপোড়া, মাথাব্যথা, কুষ্ঠরোগ, চর্মরোগ, চুলপড়া, বুক ধড়ফড়ানি ইত্যাদি সমস্যায় নানাভাবে কাজে লাগে। প্রস্রাবের জ্বালাপোড়ায় মাথাব্যথায় উপকার পাওয়া যায়। গায়ে খোসপাঁচড়া ও ঘা বেশ উপকার পাওয়া যাবে। সর্দি-কাশি, জ্বর ও ব্রঙ্কাইটিসে আধাকাপ পরিমাণ শিকড়ের রস দু-তিন দিন পান করলে উপশম হয়। চুল পড়া বন্ধ করতে গাছের শিকড় অল্প পানিতে পিষে আমলকীর রসের সঙ্গে মিশিয়ে মাথায় লাগাতে হয়। এসব ছাড়াও গাঁটে বাত, কোষ্ঠবদ্ধতা, কাশি, হাঁপানি ও মামস সমস্যায় বিছুটির মূল ও ফল বেশ কার্যকর।  আসাম অঞ্চলের কোন কোন বৈদ্য এটাকে উন্মাদ রোগের চিকিৎসায় ব্যবহার করেন। আয়ুর্বেদ এবং চরক সংহীতায় এর ভেষজ গুনের উল্লেখ রয়েছে। লোকালয়ে ঝোপ-ঝাড় ধ্বংস করে আবাদী জমি তৈরীর ফলে অন্যান্য মূল্যবান গাছের মত চোতরাও হারিয়ে যেতে বসেছে। বিশেষজ্ঞদের মতে, চোতরা ভেষজ চিকিৎসা ছাড়াও বন রক্ষায় গুরুত্বপূর্ণ ভূমিকা পালন করে। তথ্যসূত্র  বহিঃসংযোগ  বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ত্রাজিয়া বিষয়শ্রেণী:সপুষ্পক উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
লক্ষ্মীপুর পল্লী বিদ্যুৎ সমিতি বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। লক্ষ্মীপুর পল্লী বিদ্যুৎ সমিতি চট্টগ্রাম বিভাগের লক্ষ্মীপুর জেলায় ৬টি জোনাল অফিস এবং ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। লক্ষ্মীপুর পল্লী বিদ্যুৎ সমিতি প্রতিষ্ঠিত হয় ১৯৯০ সালের ১০ মে এবং বাণিজ্যিকভাবে বিদ্যুতায়িত হয় ১৯৯০ সালের ১৬ আগস্ট।   ইতিহাস  লক্ষ্মীপুর পল্লী বিদ্যুৎ সমিতির যাত্রা শুরু হয় ১৯৯০ সালে। এ সমিতির অধীনে ৫টি উপজেলা ও ৫৬০টি গ্রাম রয়েছে। এর সদর দপ্তর লক্ষ্মীপুর জেলার দক্ষিণ মজুপুরে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  লক্ষ্মীপুর সদর জোনাল অফিস  রামগঞ্জ জোনাল অফিস  রায়পুর জোনাল অফিস  রামগতি জোনাল অফিস  কমলনগর জোনাল অফিস   গ্রীডসমূহ  লক্ষ্মীপুর পল্লী বিদ্যুৎ সমিতির আওতাধীন ২টি গ্রীড রয়েছে।  চৌমুহনী গ্রীড  রামগঞ্জ গ্রীড   গ্রাহক সংখ্যা  লক্ষ্মীপুর পল্লী বিদ্যুৎ সমিতির প্রায় পাঁচ লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ১৪৫৬ বর্গকিলোমিটার  সিষ্টেম লস: ৮.৫৬% (বার্ষিক)  উপকেন্দ্র: ১৩টি  উপকেন্দ্রের ক্ষমতা: ২১০ এমভিএ  সুইচিং স্টেশন: ১টি  বিতরণ ট্রান্সফরমার: ১৭৩৭২টি   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ওয়ার্ড নং ১০৩, কলকাতা পৌরসংস্থা হল কলকাতা পৌরসংস্থার ১২ নং বরোতে অবস্থিত একটি প্রশাসনিক বিভাগ, যা ভারতীয় রাজ্য পশ্চিমবঙ্গ এর দক্ষিণ কলকাতার সন্তোষপুর (সন্তোষপুর লেক-বিধান কলোনি-আধুনিক পার্ক-পূর্ব রাজাপুর-রানি রাশমনি বাগান-আদিপল্লী) এলাকার কিছু অংশ জুড়ে রয়েছে।   ভূগোল  ১০৩ নং ওয়ার্ডটি উত্তরে পূর্ব রেলওয়ে, সন্তোষপুর এভিনিউ, কালীকুমার মজুমদার রোড এবং নিউ সন্তোষপুর মেইন রোড পর্যন্ত পশ্চিমে সন্তোষপুর অ্যাভিনিউর ধারাবাহিকতায় একটি সরল রেখা দ্বারা সীমানাবদ্ধ; পূর্বে পঞ্চন্নগ্রাম খাল দ্বারা; দক্ষিণে ইস্টার্ন রেলওয়ে এবং পঞ্চানংগ্রাম খালের ক্রসিং দ্বারা; এবং পশ্চিমে ইস্টার্ন রেলওয়ে এবং কালীকুমার মজুমদার রোড।  ওয়ার্ডটি কলকাতা পুলিশের সার্ভে পার্ক পুলিশ স্টেশন দ্বারা পরিবেশিত হয়।Kolkata: Detail Maps of 141 Wards with Street Directory, Fourth Impression 2003, Map No. 73, D.P. Publication and Sales Concern, 66 College Street, Kolkata-700 073.   জনসংখ্যা  ভারতের ২০১১ সালের আদমশুমারি অনুসারে, ১০৩ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল 25,428 জন, যার মধ্যে 12,499 (49%) পুরুষ এবং 12,929 (51%) মহিলা। 6 বছরের নিচে জনসংখ্যা ছিল 1,363 জন। 103 নং ওয়ার্ডে মোট শিক্ষিতের সংখ্যা ছিল 22,806 (6 বছরের বেশি জনসংখ্যার 94.77%)।   নির্বাচন হাইলাইট  ওয়ার্ডটি একটি সিটি পৌরসংস্থা কাউন্সিল নির্বাচনী এলাকা গঠন করে এবং যাদবপুর (বিধানসভা কেন্দ্র) এর একটি অংশ। নির্বাচন বছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ১০৩ সুব্রত দাশগুপ্ত ভারতের কমিউনিস্ট পার্টি (মার্কসবাদী)Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ সঞ্জয় দাস সর্বভারতীয় তৃণমূল কংগ্রেস ২০১৫ নন্দিতা রায় ভারতের কমিউনিস্ট পার্টি (মার্কসবাদী)Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
বিকানেরী ভূজিয়া এক প্রকারের বেসন এবং রাজস্থানের শহর বিকানের স্থানীয় মসলায় প্রস্তুত করা মচমচে জলপান। এটি দেখিতে পাতলা হলুদ বর্ণের। সর্বপ্রথম ভূজিয়া বিকানের এ তৈরি করা হয়েছিল এবং পরে গোটা পৃথিবীতে এর প্রচলন হয়ে পড়ে। বৃহৎ পরিমাণে প্রস্তুত করা বিভিন্ন ধরনের ভূজিয়াকে এক শ্রেণীবদ্ধ পরীক্ষা প্ৰণালীর মধ্য দিয়া নেয়া হয়। বিভিন্ন নতুন সামগ্রীতে প্ৰস্তুত করলেও এর মৌলিক ধৰ্ম যেন এক থাকে তাই এই পরীক্ষা করা হয়।  বিকানেরী ভূজিয়া বিকানেরের কুটিরশিল্প। বিকানের অঞ্চলের বিভিন্ন গাঁয়ে প্ৰায় ২৫ লাখ মানুষ বিশেষ করে মহিলারা এর সাথে জড়িত। বৰ্তমানে পেপছিকোর মতো বহু বহুজাতিক ভারতীয় জলপান কোম্পানীয়ে এই ভূজিয়ার নাম ব্যবহার করার জন্যে স্থানীয় শিল্পটি এক বৃহৎ প্রতিযোগিতার সন্মুখীন হয়েছে।  বহু বছর নকল সামগ্ৰীর সাথে প্রতিদ্বন্দ্বিতা করার পর, ২০১০ সালের সেপ্টেম্বর মাসে ভারতীয় পেটেন্ট কাৰ্য্যালয়ে বিকানেরী ভূজিয়াকে ভৌগোলিক অস্তিত্বের অধিকার এবং স্থানীয় প্ৰস্তুতকৰ্তাদের কে এর পেটেন্ট দেয়া হয়।  ইতিহাস মহারাজা শ্ৰী দাংগার সিংএর রাজত্ব কালে ১৮৭৭ সালে এই ভূজিয়ার প্ৰথম নমুনা বিকানেরের প্ৰিঞ্চলী ষ্টেট এ প্ৰস্তুত করা হয়েছিল।http://www.thehindu.com/features/metroplus/Food/in-search-of-bikaneri-bhujia/article3945487.ece  প্ৰস্তুত প্ৰণালী মোঠ ডালের বেসন বিভিন্ন মসলা যেমন – বুট ডালের বেসন, ছেলুলোজের গুড়ি(ফাইবার), লবণ, লাল মরিচ, গোল মরিচ, এলাছি, লং, বাদাম তেল ইত্যাদি থেকে এটি প্ৰস্তুত করা হয়। ভূজিয়ার বিশেষ আকৃতির জন্যে একে চালনির মধ্য দিয়ে জোরে গরম বনস্পতি তেলে ভাজা হয়। সমগ্ৰ ভারত বিশেষ করে রাজস্থান, গুজরাত, মহারাষ্ট্র, বিহার, পশ্চিম বঙ্গ এবং অসমে ভূজিয়া খুবই জনপ্ৰিয়।  পেটেন্ট এবং ভৌগোলিক অস্তিত্ব সুরক্ষা  ২০১০ সালের সেপ্টেম্বর মাসে বিকানেরী ভূজিয়াকে ভৌগোলিক অস্তিত্ব সুরক্ষা দেয়া হয়।A copyright for Bikaneri bhujia, রাজস্থানের বিকানেরী ভূজিয়া এই তালিকায় যোগ দেয়ার পর ১২০ থেকে ১৩২ পর্যন্ত বৃদ্ধি হল।  তথ্যসূত্র  বিষয়শ্রেণী:ভারতের ভৌগোলিক স্বীকৃতি বিষয়শ্রেণী:ভারতের ভৌগোলিক নির্দেশক বিষয়শ্রেণী:ভারতীয় রন্ধনশৈলী বিষয়শ্রেণী:ভারতীয় হালকা জলখাবার বিষয়শ্রেণী:রাজস্থানি রন্ধনশৈলী বিষয়শ্রেণী:ডুবোতেলে ভাজা খাবার বিষয়শ্রেণী:রাজস্থানের ভৌগোলিক নির্দেশক
অমরাবতী ভারতের অন্ধ্র প্রদেশের প্রকৃত রাজধানী শহর।  পরিকল্পিত শহরটি অন্ধ্রপ্রদেশ রাজধানী অঞ্চলের  গুন্টুর জেলার কৃষ্ণ নদীর দক্ষিণ তীরে অবস্থিত।  ২৩ অক্টোবর ২০১৫ তারিখে প্রধানমন্ত্রী নরেন্দ্র মোদী উড্ডন্ডারউনিপালেম এলাকায় ভিত্তি প্রস্তর স্থাপন করা হয়।  গুন্টুর শহর, এবং বিজয়ওয়াডের মহানগরী এলাকা হল অমরাবতী রাজধানী।    ব্যাকরণ  প্রধানমন্ত্রী নরেন্দ্র মোদি অমরত্বের ভিত্তি প্রস্তর স্থাপন করেন অমরাবতী শব্দটি অমরত্বের স্থান হিসেবে অনুবাদ করে।   ইতিহাস  ২২০০ বছর আগে তার প্রথম আইনটি রেকর্ড করার বর্তমান রাজধানী এলাকার নিজস্ব ঐতিহাসিক তাত্পর্য রয়েছে। অন্ধ্র প্রদেশ পুনর্গঠন আইন অনুযায়ী (২০১৪), হায়দরাবাদ তৎকালীন নবগঠিত তেলেঙ্গানা রাজ্য রাজ্যের রাজধানী হয়ে ওঠে, অন্ধ্রপ্রদেশের বিভক্তির পর। যাইহোক, হায়দরাবাদ দশটি বছর অতিক্রম না হওয়া সময়ের জন্য উভয় রাজ্যগুলির যৌথ রাজধানী হিসেবে থাকবে। অতএব, অমরাবতী এইভাবে অন্ধ্র প্রদেশ রাজধানী হিসাবে নির্মিত হয়েছে।   তথ্যসূত্র   বিষয়শ্রেণী:২০১৫-এ অন্ধ্রপ্রদেশে প্রতিষ্ঠিত বিষয়শ্রেণী:ভারতের রাজধানী শহর বিষয়শ্রেণী:ভারতের পরিকল্পিত শহর বিষয়শ্রেণী:অন্ধ্রপ্রদেশের নগর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Yahya (আলাপ) ১২:৫৭, ৩০ জুলাই ২০২৩ (ইউটিসি) ওসমানপুর নূরিয়া ইসলামিয়া দাখিল মাদ্রাসা   – (অপসারণের প্রস্তাবনা দেখুনলগ দেখুন) () একদমই ফাকা নিবন্ধ! অনুল্লেখযোগ্য নিবন্ধ। । Deloar Akram (আলাপ • অবদান • লগ) ০৬:৫৫, ২৪ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|৮ এপ্রিল ২০১৬-এ নিউইয়র্কে একটি ক্লাবে সাইলেন্ট ডিস্কো পার্টি thumb সাইলেন্ট ডিস্কো, এমন একটি রীতি অনুষ্ঠান যেখানে মানুষ তারহীন হেডফোনে গান বা সুর শুনে নৃত্য করে। অক্সফোর্ড ডিশনারীতে সাইলেন্ট ডিস্কো ব্যাখ্যা, http://oxforddictionaries.com/definition/silent+disco  একটি উচ্চ শব্দের স্পীকার ব্যবহার করার পরিবর্তে, সঙ্গীত একটি রেডিও ট্রান্সমিটারের মাধ্যমে সম্প্রচারিত হয় যার মাধ্যমে অংশগ্রহণকারীদের কানে পরা ওয়্যারলেস হেডফোন রিসিভার দ্বারা গানের অথবা সুরের সংকেত গ্রহণ করে।  যাদের হেডফোন নেই তারা গান শুনতে পায় না ফলে তাদের এই নীরব নৃত্যকে অদ্ভুত মনে হয়।  সাইলেন্ট ডিস্কোর শুরুর দিনগুলিতে, ২০০৫ এর আগে, কেবলমাত্র একটি চ্যানেলের মাধ্যমে গান শোনার জন্য উপলব্ধ ছিল।  সময়ের সাথে সাথে, প্রযুক্তিটি যেখানে দুটি ছিল সেখানে চলে গেল, এবং পরে প্রযুক্তিটি একটি তৃতীয় চ্যানেলের অনুমতি দেয় যে তিনটি পৃথক ডিজে একই সময়ে সম্প্রচার করতে পারে।  মিউজিক ফেস্টিভ্যালে সাইলেন্ট ডিস্কো জনপ্রিয় কারণ এটি উচ্চ আওয়াজের মাধ্যমে শব্দ দূষণ করেনা ; নৃত্যতে অতীতের  মতোই জনসমাবেশে অব্যাহত রাখতে দেয় তবে। অনুরূপ অনুষ্ঠানগুলি হল "মোবাইল ক্লাবিং" ফেস্টিভ্যাল, যেখানে একদল লোক তাদের ব্যক্তিগত সঙ্গীত প্লেয়ারের সঙ্গীতে নাচতে থাকে।   ইতিহাস  কথাসাহিত্যের একটি প্রাথমিক রেফারেন্স হল অ্যাস্ট্রোবয়ের ১৯৬৭ সালের জাপানি সায়েন্স ফিকশন গল্প 'দ্য সামার অফ ১৯৯৩', যেখানে শিরোনাম চরিত্রটি এমন একটি পার্টিতে উপস্থিত হয় যেখানে সবাই হেডফোন পরিহিত।  বিভিন্ন রীতি সাইলেন্ট ডিস্কো ভিত্তি করে অনেক গুলো রীতি সৃষ্টি হয়েছে। এগুলো হচ্ছে- নীরব পার্টি সাইলেন্ট থিয়েটার, সাইলেন্ট লাইভ,  সাইলেন্ট স্ট্রিট শো,  মোবাইল ক্লাবিং প্রভৃতি। http://news.bbc.co.uk/2/hi/uk_news/wales/764290.stm  তথ্যসূত্র  বিষয়শ্রেণী:শব্দদূষণ বিষয়শ্রেণী:অনুষ্ঠান বিষয়শ্রেণী:সঙ্গীত-সংক্রান্ত ঘটনা বিষয়শ্রেণী:হেডফোন বিষয়শ্রেণী:আসর বিষয়শ্রেণী:২০০০-এর দশকের ফ্যাড ও প্রবণতা
লেবীয় (; ) বা লেবী হলো ইহুদি পুরুষ যারা লেবী উপজাতির পিতৃপুরুষের বংশধর বলে দাবি করে। লেবী উপজাতি লেবী থেকে এসেছে, যিনি যাকোব ও লিয়া-এর তৃতীয় পুত্র। লেবীয় মেয়েরা ব্যত লেবী নামে পরিচিত।   তথ্যসূত্র     আরও পড়ুন     বহিঃসংযোগ   Twenty-four places in tanach where the Kohanim are called Levi'im – Kehuna.org  The Cohen-Levi Family Heritage  LeviteDNA.org – website on R1a Ashkenazi Levites  বিষয়শ্রেণী:হিব্রু বাইবেলের শব্দ ও বাক্যাংশ বিষয়শ্রেণী:ইহুদি জাতিগোষ্ঠী বিষয়শ্রেণী:ইহুদি ধর্মীয় পেশা